DStv kos binnekort meerArgieffoto. MultiChoice het Vrydag aangekondig die pryse van sy DStv-pakkette gaan in April verder verhoog word. Die maatskappy het in ŉ verklaring gesê hy het tot dusver daarin geslaag om die “intekengeld laag te hou, ondanks die moeilike ekonomiese klimaat”. Volgens dié verklaring gaan alle stygings in DStv-pakkette laer as die inflasiekoers wees. MultiChoice het gesê hy het tot dusver elke jaar probeer om die prysstygings minimaal te hou. Kykers sal van April R789 vir die DStv Premium-pakket moet opdok. Die Extra-pakket sal R489 kos, DStv Compact sal R365 kos en DStv Family R235. Die DStv Access- en DStv EasyView-pakkette bly vanjaar onveranderd op onderskeidelik R99 en R29 per maand. BoxOffice-pryse en die dekodeerder-versekering styg ook nie. Vir meer inligting besoek MultiChoice se webwerf.